Samantha Mathisová

Samatha Mathis (* 12. máj 1970, New York, New York, USA) je americká herečka, známa z filmov ako "Zosilni to!" (1990), "Toto je môj život" (1992), "Super Mario Bros." (1993), "Malé ženy" (1994), " Čo si ušiť do výbavy" (1995), "Sladká Jane" (1998), "Americké psycho" (2000), "Prekliatie Salemu" (2004), "Srdce ako dar" (2006), "Gangster Caine" (2011) a je tiež známa účinkovaním v televíznych seriáloch ako "Pod kupolou" (2013 – 2015), "Agresívny vírus" (2014 – 2017) a "Miliardy" (2017 – 2023). V rokoch 2015 až 2019 pôsobila ako odborová vedúca a viceprezidentka pre hercov a herečky SAG-AFTRA. 
Detstvo a mladosť.
Mathisová sa narodila v meste New York, vo štvrti Brooklyn. Jej matkou bola rakúska herečka Bibi Besch. Jej rodičia sa rozviedli, keď mala Mathisová dva roky, a bola vychovávaná v starostlivosti jej matky. Vo veku piatich rokov sa Mathisová s matkou presťahovali do Los Angeles v Kalifornii.
Mathisová od dvanástich rokov túžila sa stať herečkou. 
Kariéra.
Profesionálne sa Mathisová začala venovať herectvu od roku 1986. V rokoch 1988 až 1989 si zahrala v televíznych seriáloch "Aaron's Way" a "Knightwatch". Prvú výraznejšiu úlohu získala až v v celovečernom filme "Zosilni to!", z roku 1990.
Spoločne s Christianom Slaterom, Mathisová dabovala v animovanom filme "FernGully: Posledný dažďový prales" z roku 1992. O rok neskôr, si zahrala princeznú Daisy vo sfilmovanom spracovaní Nintendo hry, "Super Mario Bros.". V rovnakom roku si zahrala s Riverom Phoenixom vo filme "Veci lásky".
V roku 1994 si zahrala vo filmovej adaptácii "Malé ženy". V roku 1996, Mathisovej zomrela matka na rakovinu prsníka, pričom sa rozhodla si dať ročnú pauzu od herectva. V roku 1998 si zahrala vo filme "Sladká Jane". V roku 1999 účinkovala v televíznom seriáli "Harsh Realm".
V roku 2000 sa pripojila k hereckému obsadeniu filmu "Americké psycho", ako Christian Bale, Chloë Sevigny a Willem Dafoe. V roku 2004 si zahrala vo filmovom spracovaní knihy "Prekliatie Salemu", od spisovateľa Stephena Kinga. Za svoj herecký výkon bola Mathisová nominovaná na ocenenie Saturn Award. 
Stvárnila dcéru Jane Fonda v divadelnej adaptácii "33 variations" na Broadwayi. Objavila sa v off-Broadwayskej produkcii hry "Love, Loss, and What I Wore" v newyorskom Westside Theatre.
V roku 2013 hrala v televíznom seriáli "Pod kupolou". O rok neskôr, sa pripojila k hereckému obsadeniu televízneho seriálu "Agresívny vírus". 
V októbri 2015 bola Mathisová zvolená za národného viceprezidenta pre hercov/herečky SAG-AFTRA. V roku 2017 bola opätovne zvolená do tejto funkcie.
V roku 2019 sa objavila na Off-Broadway v divadelnej inscenácii "Make Believe". V rokoch 2019 a 2020 hrala v televíznom seriáli "Miliardy". 
Súkromný život.
Mathisová tvorila pár s hercom Riverom Phoenixom a bola s ním aj počas osudnej noci, keď Phoenix zomrel na predávkovanie drogami. Ako uviedla Mathisová, o Phoenixovom užívaní drog nič nevedela. Po jeho smrti, Mathisová zažívala nadmerné obťažovanie zo strany tlače a spravodajstva, kvôli čomu prijala úlohu vo filme "Jack a Sarah", ktorý sa natáčal vo Veľkej Británii. 
Mathisová je vegetariánka a je blízkou priateľkou herečky Sandry Bullock. Okrem hereckej kariéry sa venuje kvetinárstvu.